text: রিয়াল মাদ্রিদ কাস্তিয়া ফুটবল ক্লাব ( অথবা ; সাধারণত রিয়াল মাদ্রিদ কাস্তিয়া অথবা রিয়াল মাদ্রিদ বি নামে পরিচিত) হচ্ছে মাদ্রিদ ভিত্তিক একটি স্পেনীয় পেশাদার ফুটবল ক্লাব। এই ক্লাবটি বর্তমানে স্পেনের তৃতীয় স্তরের ফুটবল লীগ সেহুন্দা দিবিসিওন বি-এ খেলে। এটি রিয়াল মাদ্রিদের সংরক্ষিত দল। এই ক্লাবটি ১৯৩০ সালে আগ্রুপাসিওন দেপোর্তিবা প্লাস আল্ট্রা নামে প্রতিষ্ঠিত হয়েছে। রিয়াল মাদ্রিদ কাস্তিয়া তাদের সকল হোম ম্যাচ স্পেনের আলফ্রেদো দি স্তিফানো স্টেডিয়ামে খেলে থাকে; যার ধারণক্ষমতা হচ্ছে ৬,০০০। বর্তমানে এই ক্লাবের ম্যানেজারের দায়িত্ব পালন করছেন রিয়াল মাদ্রিদ এবং স্পেনের সাবেক খেলোয়াড় রাউল এবং সভাপতির দায়িত্ব পালন করছেন নিকোলাস মার্তিন-সান্স। স্পেনীয় রক্ষণভাগের খেলোয়াড় বিক্তর চুস্ত এই ক্লাবের অধিনায়কের দায়িত্ব পালন করছেন।
  
  স্পেনের সংরক্ষিত দলগুলো জ্যেষ্ঠ দলের মতোই একই লীগ পদ্ধতিতে প্রতিদ্বন্দ্বিতা করে। তবে তারা কখনোই জ্যেষ্ঠ দলের সাথে একই বিভাগে প্রতিদ্বন্দ্বিতা করতে পারবে না; যার ফলে রিয়াল মাদ্রিদ কাস্তিয়া লা লিগা এবং কোপা দেল রে-তে অংশগ্রহণ করতে পারে না।
  
  ইতিহাস
  
  আগ্রুপাসিওন দেপোর্তিবা প্লাস আল্ট্রা
  
  ১৯৪৮ সালে তেরসেরা দিবিসিওনে অংশগ্রহণকারী আগ্রুপাসিওন দেপোর্তিবা প্লাস আল্ট্রা নামক একটি অপেশাদার ক্লাব রিয়াল মাদ্রিদের সাহায্যকারী ক্লাব হতে রাজি হয়। রিয়াল মাদ্রিদ উক্ত ক্লাবকে আর্থিক সহায়তা প্রদানের বদলে উক্ত ক্লাবটি তাদের সেরা খেলোয়াড়কে রিয়াল মাদ্রিদকে প্রদান করবে। ১৯৫২ সালে উক্ত ক্লাবটি আনুষ্ঠানিকভাবে রিয়াল মাদ্রিদের সংরক্ষিত ক্লাবে পরিণত হয়।
  
  কাস্তিয়া ফুটবল ক্লাব
  ১৯৭২ সালে ক্লাবটির নাম পরিবর্তন করে কাস্তিয়া ফুটবল ক্লাব রাখা হয়। দলটি উক্ত সময়ে নিজেদের স্বর্ণযুগ পার করে।
  
  রিয়াল মাদ্রিদ বি
  ১৯৯১ সালে রয়্যাল স্প্যানিশ ফুটবল ফেডারেশন সংরক্ষিত ক্লাবগুলোর জন্য ভিন্ন নাম ব্যবহার করার উপর নিষেধাজ্ঞা প্রদান করে। এর ফলে ক্লাবটির নাম পরিবর্তন করে প্রথমে  রিয়াল মাদ্রিদ দেপোর্তিবো এবং পরবর্তীতে রিয়াল মাদ্রিদ বি নামকরণ করা হয়। ১৯৯০-এর দশকের শুরুর দিকে, বর্তমান সময়ের অন্যতম দুই সেরা কোচ ও কাস্তিয়ার সাবেক খেলোয়াড় ভিসেন্তে দেল বস্ক ও রাফায়েল বেনিতেজ এই ক্লাবের ম্যানেজারের দায়িত্ব পালন করার মাধ্যমে ম্যানেজার হিসেবে ফুটবল জগতে অভিষেক করেন।
  
  রিয়াল মাদ্রিদ কাস্তিয়া
  ২০০৪–০৫ মৌসুমে ক্লাবটি রিয়াল মাদ্রিদ কাস্তিয়া নামে পরিচিত হয়ে ওঠে। ২০০৬ সালে ক্লাবের স্টেডিয়ামটির নাম পরিবর্তন করে আলফ্রেদো দি স্তিফানো স্টেডিয়াম করা হয়।
  
  স্টেডিয়াম
  
  ২০১৬ সালের ৯ই মে তারিখে, রিয়াল মাদ্রিদ কাস্তিয়া তাদের নিজস্ব স্টেডিয়াম হিসেবে আলফ্রেদো দি স্তিফানো স্টেডিয়ামটি ব্যবহার শুরু করেছে, যেখানে তারা বর্তমান পর্যন্ত তাদের সকল হোম ম্যাচের আয়োজন করছে।
  
  অর্জন
  সেহুন্দা দিবিসিওন
  চ্যাম্পিয়ন: ১৯৮৩–৮৪
  সেহুন্দা দিবিসিওন বি
  চ্যাম্পিয়ন: ১৯৯০–৯১, ২০০১–০২, ২০০৪–০৫, ২০১১–১২
  তেরসেরা দিবিসিওন
  চ্যাম্পিয়ন: ১৯৪৮–৪৯, ১৯৫৪–৫৫, ১৯৫৬–৫৭, ১৯৬৩–৬৪, ১৯৬৫–৬৬, ১৯৬৭–৬৮
  
  খেলোয়াড়
  
  বর্তমান স্কোয়াড
  
  কর্মকর্তা-কর্মচারী
  
  সাবেক খেলোয়াড়
  
  সাবেক ম্যানেজার
  
  সর্বোচ্চ গোলদাতা
  
  তথ্যসুত্র
  
  বহিঃসংযোগ
  Real Madrid Castilla Official club website
  Real Madrid Castilla News, Photos and Videos
  Futbolme.com profile 
  BDFutbol team profile
  Castilla CF in Europe
  Segunda B Division Table
  Club & stadium history Estadios de España 
  
  বিষয়শ্রেণী:রিয়াল মাদ্রিদ ফুটবল ক্লাব
  বিষয়শ্রেণী:রিয়াল মাদ্রিদ কাস্তিয়া
  বিষয়শ্রেণী:স্পেনের সংরক্ষিত ফুটবল ক্লাব
  বিষয়শ্রেণী:মাদ্রিদে ফুটবল ক্লাব
title: রিয়াল মাদ্রিদ কাস্তিয়া